
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/240/14.06.2006 

	
	
	


A  V  I  Z

asupra propunerii legislative privind  facilitarea finanţării societăţilor comerciale prin intermediul pieţei de capital, Camera Deputaţilor fiind Cameră decizională (PLx 480/2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă privind  facilitarea finanţării societăţilor comerciale prin intermediul pieţei de capital, Camera Deputaţilor fiind Cameră decizională.


Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 14 iunie 2006.


            Propunerea legislativă vizează instituirea unor măsuri de natură să faciliteze finanţarea activităţii societăţilor comerciale prin intermediul pieţelor reglementate. Astfel, se propune ca emitenţii care derulează o ofertă publică de vânzare de valori mobiliare în condiţiile Titlului V şi VI din Legea nr. 297/2004 privind piaţa de capital, cu modificările şi completările ulterioare, în vederea admiterii la tranzacţionare pe o piaţă reglementată a valorilor mobiliare, să beneficieze de scutiri la tarife şi comisioane.
            Senatul a respins propunerea legislativă în şedinţa din 11 mai 2006.


În urma dezbaterilor, membrii Comisiei pentru politică economică, reformă şi privatizare au hotărât cu 21 de voturi pentru şi 3 voturi împotrivă respingerea propunerii legislative.
                PREŞEDINTE,

     Mihai Tudose

         SECRETAR





    Vasile Cosmin Nicula
                                                                                                                       


Consilier 

                                                                                                               


        Alina Hodivoianu 

